Jesús Luis Ocaña Pernía (conoixito profesionalment como Luis Ocaña), naixito de Priego (Provincia de Cuenca, Espanya) o 9 de chunio de 1945 y muerto por suicidio en Lo Mont (Landas, Occitania) o 19 de mayo de 1994 estió un ciclista espanyol, especializato como escalador, con una destacata carrera esportiva en zaguerías d'os anyos 1960 y primerías d'os anyos 1970. Estió ganador d'a clasificación final d'o Tour de Francia (1973) y d'a Vuelta a Espanya (1970), a más d'atras competicions menors, y tamién Campión d'Espanya (1968, 1972). Mientres a suya carrera estió o gran rival d'Eddy Merckx.